Laila Anita Bertheussen (født 1965) er oppvokst i Lødingen i Nordland. Hun har samlet fått fem strafferettslige reaksjoner: Før hun ble domfelt i Bertheussen-saken ble hun i 1980-årene straffedømt tre ganger for bedragerier, tyverier og dokumentforfalskning, og sonet én måned i fengsel i Bredtveit fengsel og forvaringsanstalt i 1986. Hun ble i 1990-årene samboer med senere justisminister Tor Mikkel Wara, og de bosatte seg i Oslo. Hun ble også bøtelagt for naskeri i 1995.